На основу члана 29. став 3. Закона о основама система образовања и васпитања („Службени гласник РС“, број 72/09, 52/11, 55/13, 68/15 и 62/16), члана 2. став 3. Уредбе о критеријумима за доношење акта о мрежи предшколских установа и акта о мрежи основних школа („Службени гласник РС“, број 80/10) и члана 37. став 1. тачка 6. Статута општине Инђијa - пречишћен текст („Службени лист општине Инђија“, број 9/13),

Скупштина општине Инђија на седници одржаној дана, 26.маја 2017. године, донела је

**О Д Л У К У**

**О ДОПУНИ ОДЛУКЕ О МРЕЖИ ПРЕДШКОЛСКИХ УСТАНОВА НА**

**ТЕРИТОРИЈИ ОПШТИНЕ ИНЂИЈА**

**Члан 1.**

У Одлуци о мрежи предшколских установа на територији општине Инђија („Службени лист општина Срема“, број 6/2011 и „Службени лист општине Инђија“, број 12/2012, 16/13 и 6/17), у члану 5. став 1. тачка 8. подтачка а) после речи „(полудневни)“ брише се тачка и додају се речи: „и програм предшколског васпитања и образовања деце од 3 године до припремног предшколског програма“.

**Члан 2.**

Ова Одлука ступа на снагу осмог дана од дана објављивања у ''Службеном листу општине Инђија''.

**СКУПШТИНА ОПШТИНЕ ИНЂИЈА**

**Број:60-8/2017-I Председник,**

**Дана:26.маја 2017.године**

**Инђија Милан Предојевић**

**О б р а з л о ж е њ е**

Прави основ за доношење Одлуке о допуни Одлуке о мрежи предшколских установа на територији општине Инђија садржан је у члану 29. став 3. Закона о основама система образовања и васпитања („Службени гласник РС“, број 72/09, 52/11, 55/13, 68/15 и 62/16), члану 2. став 3. Уредбе о критеријумима за доношење акта о мрежи предшколских установа и акта о мрежи основних школа („Службени гласник РС“, број 80/10) и у члану 37. став 1. тачка 6. Статута општине Инђијa - пречишћен текст („Службени лист општине Инђија“, број 9/13),

Чланом 29. став 3. Закона о основама система образовања и васпитања регулисано је да акт о мрежи предшколских установа доноси скупштина јединице локалне самоуправе, на основу критеријума које утврди Влада.

Предшколска установа „Бошко Буха“ Инђија је доставила Предлог за допуну Одлуке о мрежи предшколских установа на територији општине Инђија, број 60-195/2017-01 од 24.04.2017. године у којем се предлаже да се донесе Одлука о допуни одлуке о мрежи предшколских установа на територији општине Инђија („Службени лист општина Срема“, број 6/2011 и „Службени лист општине Инђија“, број 12/2012, 16/13 и 6/17), из разлога што би се предложеним проширењем у насељеном месту Љуково, у простору издвојеног одељења Основне школе “Петар Кочић”у Љукову омогућило обављање делатности програма предшколског васпитања и образовања деце од 3 године до припремног предшколског програма.

Предложеном Одлуком врши се допуна Одлуке о мрежи предшколских установа на територији општине Инђија, тако што се дефинише да Предшколска установа у Љукову поред припремног предшколског програма (полудневни), обавља делатност програма предшколског васпитања и образовања деце од 3 године до припремног предшколског програма.

Имајући у виду напред наведено предлаже се Скупштини општине Инђија да Одлуку о допуни Одлуке о мрежи предшколских установа на територији општине Инђија усвоји у тексту како је дат у материјалу.

**Одељење за правне и скупштинске послове**

ПРЕГЛЕД ИЗВРШЕНИХ ИЗМЕНА

Члан 5.

Предшколска установа обавља своју делатност:

1. У Инђији:

а) у објекту „Сунце“ у улици Душана Јерковића број 17а:

програм неге и васпитања деце узраста од 6 месеци до 3 године старости и програм предшколског васпитања и образовања деце од 3 године до припремног предшколског програма,

б) у објекту „Невен“у улици Омладинска бб:

програм неге и васпитања деце узраста од 6 месеци до 3 године старости и програм предшколског васпитања и образовања деце од 3 године до припремног предшколског програма,

в) у простору Основне школе „Петар Кочић“ у улици Цара Душана број 9:

припремни предшколски програм (целодневни и полудневни),

г) у простору Основне школе „Јован Поповић“ у улици Краља Петра I број бб:

припремни предшколски програм (целодневни и полудневни),

д) у простору Основне школе „Душан Јерковић”у Инђији,у улици Душана Јерковића број 1:

припремни предшколски програм (целодневни и полудневни).

2. У Бешки:

а) у објекту „Маслачак“ у улици Трг Данице Јовановић 1а:

програм неге и васпитања деце узраста од 6 месеци до 3 године старости, програм предшколског васпитања и образовања деце од 3 године до припремног предшколског програма и припремни предшколски програм (целодневни и полудневни).

3. У Новим Карловцима :

а) у објекту „Сунцокрет“у улици Средња број 12:

програм предшколског васпитања и образовања деце од 3 године до припремног предшколског програма и припремни предшколски програм (полудневни).

4. У Новом Сланкамену:

а) у објекту “Пчелица“ у улици Карађорђева број 1:

програм предшколског васпитања и образовања деце од 3 године до припремног предшколског програма и припремни предшколски програм (полудневни).

б) у простору Основне школе „Др Ђорђе Натошевић“ у улици Вука Караџића бр. 1:

припремни предшколски програм (полудневни).

5. У Крчедину:

а) у објекту „Цврчак“у улици Цара Душана број 1:

програм предшколског васпитања и образовања деце од 3 године до припремног предшколског програма.

б) у простору Основне школе „22 јул“ у улици Наде Јаношевић број 2:

припремни предшколски програм (полудневни).

6. У Марадику :

а) у објекту „Бамби“ у улици Жарка Зрењанина број 1:

програм предшколског васпитања и образовања деце од 3 године до припремног предшколског програма и припремни предшколски програм (полудневни).

7. У Чортановцима:

а) у објекту „Ђурђевак“ у Чортановцима у ул. Вељка Влаховића број 2:

програм предшколског васпитања и образовања деце од 3 године до припремног

предшколског програма и припремни предшколски програм (полудневни).

8. У Љукову:

а) у простору издвојеног одељења Основне школе “Петар Кочић”у Љукову, у улици Првог новембра број 73:

припремни предшколски програм (полудневни) **и програм предшколског васпитања и образовања деце од 3 године до припремног предшколског програма.**

9. У Јарковцима:

а) у простору прилагођеном за обављање делатности Предшколске установе у Јарковцима, у Улици Ивана Милутиновића број 136:

програм предшколског васпитања и образовања деце од 3 године до поласка у школу, укључујући и припремни предшколски програм (полудневни).

10. У Сланкаменачким Виноградима:

а) у простору прилагођеном за обављање делатности Предшколске установе у Сланкаменачким Виноградима, у улици Јанка Чмелика број 8:

програм предшколског васпитања и образовања деце од 3 године до поласка у школу, укључујући и припремни предшколски програм (полудневни).